cyanic-selkie/wikianc huggingface dataset:
Fredric Lehne
Sjónvarp
Fyrsta sjónvarpshlutverk Lehne var árið 1978 í In the Beginning. Hefur hann síðan þá komið fram sem gestaleikari í þáttum á borð við Dallas, China Beach, Matlock, NYPD Blue, ER, Chicago Hope, The X Files, Cold Case, CSI: NY, Criminal Minds, Bones, The Closer og CSI: Crime Scene Investigation. Árið 2004 þá var Lehne boðið gestahlutverk í Lost sem US Marshal Edward Mars sem hann lék með hléum til 2010. Lehne var með gestahlutverk í Supernatural sem Azazel sem hann lék frá 2006-2010.
Kvikmyndir
Fyrsta kvikmyndahlutverk Lehne var árið 1979 í Being There. Síðan þá hefur hann komið fram í kvikmyndum á borð við Dream Lover, Con Air, Men in Black og Dynamite.
Verðlaun og tilnefningar
Long Island alþjóðlega kvikmynda Expo
Föðurlandsvinalögin
thumb|right|[[George W. Bush undirritar föðurlandsvinalögin þann 26. október 2001.]] Föðurlandsvinalögin (e. PATRIOT Act) voru bandarísk hryðjuverkalög sem sett voru af George W. Bush Bandaríkjaforseta í kjölfar hryðjuverkanna 11. september 2001 og framlengd af Barack Obama.
Lögin rýmkuðu verulega heimildir lögreglu og stjórnvalda til eftirlits með fjarskiptum og auðvelduðu þeim aðgang að persónuupplýsingum fólks. Lögin drógu úr eftirliti dómstóla með aðgerðum lögreglu og rýmkuðu eftirlitsheimildir leyniþjónustu með því að gera þær undanþegnar hefðbundnum reglum um sakamálarannsóknir. Jafnframt fólu lögin í sér strangari reglur um útlendingaeftirlit og heimiluðu að útlendingi væri haldið í gæslu án ákæru í allt að viku ef ástæða væri talin til þess að telja hann ógn við þjóðaröryggi.
Bandaríkjaþing framlengdi lögin ekki aftur árið 2020 og þau eru því runnin úr gildi.
Aleksandr Lítvínenko
Aleksandr Valterovítsj Lítvínenko (rússneska: Александр Вальтерович Литвиненко, fæddur 30. ágúst 1962 — látinn 23. nóvember 2006) var undirofursti í rússnesku öryggisþjónustunni FSB. Árið 2000 flutti hann til Bretlands og gerðist breskur ríkisborgari og rithöfundur. Hann gagnrýndi harkalega þáv. forseta Rússlands, Vladímír Pútín.
Eitrun
1. nóvember 2006 veiktist Lítvínenko og var lagður inn á spítala í Lundúnum. Þann 19. nóvember 2006 sagði breska dagblaðið Sunday Times frá því að það hefði verið eitrað fyrir Lítvínenko og að hann lægi þungt haldinn á sjúkrahúsi í London. Þá var sagt frá því að eiturefnið hefði verið þallíum en reyndist síðar verið hið sjaldgæfa geislavirka efni Pólon-210. Eitrunin er sögð hafa átt sér stað á fundi sem Litvinenko átti í sambandi við morðið á Önnu Polítkovskaju. Fyrir andlát sitt skrifaði Lítvínenko bréf þar sem hann lýsir því að Pútín hafa skipað fyrir eitruninni á honum.
Mannréttindadómstóll Evrópu komst árið 2021 að þeirri niðurstöðu að rússnesk stjórnvöld bæru ábyrgð á morðinu á Lítvínenko.
Gerd Müller
thumb|Gerd Müller. thumb|Gerd Müller 2007. Gerhard «Gerd» Müller (fæddur 3. nóvember árið 1945 í Nördlingen; d. 15. agust 2021) var þýskur fyrrverandi knattspyrnumaður.
Müller skoraði mörg mörk, bæði fyrir Bayern München og þýska landsliðið. Hann skoraði 68 mörk í 62 landsleikjum og í Bundesligunni skoraði hann 365 mörk í 427 leikjum sem gerir hann markahæsta mann toppdeildarinnar. Hann hefur stundum verið kallaður "der Bomber (der Nation)" og "Kleines Dickes Müller". Hann lést árið 2021.
Hreppsnefnd Haganeshrepps
Hreppsnefnd Haganeshrepps er lýðræðislegur vettvangur kjörinna fulltrúa íbúa Haganeshreppi. Hreppsnefnd ber ábyrgð því að framfylgja þeim málefnum sem ríkið hefur falið sveitarstjórnum.
1982
Úrslit úr sveitarstjórnarkosningunum 22. maí 1982
Eftirfarandi fulltrúar skipuðu hreppsnefnd:
1966
Úrslit úr hreppsnefndarrkosningunum 1966.
Eftirfarandi fulltrúar skipuðu sveitarstjórn:
1962
Úrslit úr hreppsnefndarkosningunum 24. júní 1962
Eftirfarandi fulltrúar skipuðu hreppsnefnd:
1958
Úrslit úr hreppsnefndarrkosningunum 1958.
Eftirfarandi fulltrúar skipuðu hreppsnefnd:
1954
Úrslit úr hreppsnefndarrkosningunum 1954.
Eftirfarandi fulltrúar skipuðu hreppsnefnd:
Áramótaskaup 2022
Áramótaskaup 2022 er áramótaskaup sem að var sýnt 31. desember 2022 á RÚV. Leikstjóri var Dóra Jóhannsdóttir og Saga Garðarsdóttir var yfirhöfundur handrits en aðrir höfundar voru Sigurjón Kjartansson, Vigdís Hafliðadóttir, Friðgeir Einarsson, Jóhann Kristófer Stefánsson og Dóra Jóhannsdóttir.
Tökur hófust 15. nóvember og var byrjað að klippa áramótaskaupið daginn eftir. 21. nóvember birti Dóra Jóhannsdóttir mynd á Instagram með texta sem að sagði að tökur væru hálfnaðar. Tökum lauk 9. desember.
Skaupinu var vel tekið og sögðu sumir að um væri að ræða besta skaup í áraraðir. Áhorf skaupsins var einnig það mesta í langan tíma.
Ágreiningsmál
Dóra Jóhannsdóttir leikstjóri skaupsins greindi frá ósætti við framleiðanda og aðstoðarleikstjóra skaupsins og væri til komið vegna þess að þeir slitu samskiptum við Dóru vegna erfiðleika í samskiptum þeirra á milli og ágreining um að tökur færu fram á Selfossi. Meðlimir Spaugstofunnar sem að léku í skaupinu kvörtuðu undan launagreiðslum við skaupið en þeir fengu ekkert borgað fyrir þáttöku sína.
Enon
Enon er rokk-hljómsveit frá New York-borg í New York-fylki í Bandaríkjunum. Enon byrjaði að spila árið 1999.
Crank Yankers
Crank Yankers eru bandarískir teiknimyndaþættir. Þættirnir eru sköpunarverk Adam Carolla, Jimmy Kimmel, og Daniel Kellison og byrjaði framleiðsla á þáttunum árið 2002. Þeir eru gerðir fyrir Comedy Central sjónvarpsstöðina.
Kína (aðgreining)
Kína er landsvæði og getur átt við eftirfarandi:
Bensli
Bensli eru yfirleitt lítil plaststykki sem notuð eru til að festa saman hina ýmsu hluti. thumb|Mörg svört og hvít bensli á staur
Detroit Red Wings
250px|thumb|right|Detroit Red Wings Detroit Red Wings er íshokkí lið frá Detroit í Bandaríkjunum. Liðið leikur í National Hockey League.
Bombus cryptarum
Bombus cryptarum er tegund af humlum, útbreidd í Evrópu. Hún er talin undir B. lucorum complex, en þær geta verið illaðgreinanlegar, jafnvel fyrir sérfræðinga.
Ætt
Bombus cryptarum tilheyrir ættkvísl hunangsflugna (Bombus) og undirættinni Bombus sensu stricto, sem telur fimm tegundir í Evrópu: B. terrestris, B. sporadicus, B. lucorum, B. cryptarum og B. magnus. B. cryptarum er skyldust B. terrestris, B. magnus, og B. lucorum, með örfáum illgreinanlegum einkennum til að skilja þær í sundur. Til dæmis er þar notast við mun á nemum á þreifurum tegundanna.
Verkfræði
thumb|[[Mig-mag suða]] Verkfræði er fræði- og starfsgrein, sem beitir vísindalegum aðferðum, sem byggjast einkum á stærðfræðigreiningu og eðlisfræði, við hönnun, rannsóknir, verkstjórnun, eftirlit o.fl. Starfsheitið verkfræðingur er lögverndað skv. lögum nr. 8 frá 11. mars 1996. Þeir einir geta kallað sig verkfræðinga, sem lokið hafa námi í verkfræði á meistarastigi (eða sambærilegu) í (tækni)háskóla.
Verkfræðigreinar
Megingreinar verkfræðinnar eru: Undirgreinar eru m.a.:
Kennsla í verkfræði við Háskóla Íslands
Við Verkfræðideild Háskóla Íslands eru kenndar eftirtaldar verkfræðigreinar:
Kennsla í verkfræði við Háskólann í Reykjavík
Við Verkfræðideild Háskólans í Reykjavík eru kenndar eftirtaldar verkfræðigreinar:
Þýðing
Við þýðingu á texta þarf að hafa í huga að enska orðið engineer er mun víðtækara en íslenska orðið verkfræðingur. Engineer getur átt við starfsheitin tæknimaður, vélfræðingur, vélstjóri, tæknifræðingur o.s.frv eða verkfræðing, sem getur valdið ruglingi við þýðingu. T.d. væri nær lagi að tala um tæknisveit hers í stað verkfræðisveitar. Á ensku á starfsheitið Civil engineer einkum við byggingaverkfræðing, en í Skandinavíu á sambærilegt heiti, þ.e. civilingenjör (sænska), sivilingeniør (norska) og civilingeniør (danska) við prófgráðu í verkfræði sem er sambærileg við meistara gráðu, og er notað um verkfræðinga almennt.
Frank Sinatra
thumb|Frank Sinatra árið 1957. Frank Sinatra (12. desember 1915 – 14. maí 1998) var bandarískur söngvari. Hann var einnig þekktur kvikmyndaleikari.
Atlantshafsbandalagið
Atlantshafsbandalagið (einnig NATÓ eftir enskri skammstöfun á nafni þess: North Atlantic Treaty Organisation eða OTAN eftir franskri skammstöfun á heiti þess, (l'Organisation du traité de l'Atlantique nord)) er hernaðarbandalag. Skrifað var undir stofnsáttmála bandalagsins í Washington D.C. 4. apríl 1949.
Kjarni bandalagsins er 5. grein stofnsáttmálans þar sem því er lýst yfir að árás á eitt bandalagsríki í Evrópu eða Norður-Ameríku jafngildi árás á þau öll. Sú grein var hugsuð til að gera Sovétríkjunum það ljóst að innrás inn í Vestur-Evrópu jafngilti stríðsyfirlýsingu við Bandaríkin og allan hernaðarmátt þeirra. Á móti stofnuðu Sovétríkin ásamt bandamönnum sínum í Austur-Evrópu Varsjárbandalagið. Hernaðarbandalögin tvö léku síðan aðalhlutverk í Kaldastríðinu og því vígbúnaðarkapphlaupi og kjarnorkuvopnavæðingu sem einkenndu það. Innrás Sovétmanna í Vestur-Evrópu varð aldrei að veruleika og 5. grein NATO-samningsins hefur aðeins verið notuð einu sinni en það var 12. september 2001 eftir hryðjuverkaárás á Bandaríkin.
Abraham Lincoln
Abraham Lincoln (12. febrúar 1809 – 15. apríl 1865) var bandarískur stjórnmálamaður og sextándi forseti Bandaríkjanna á tímum þrælastríðsins frá 1861 til 1865. Lincoln var meðlimur Repúblikanaflokksins.
Atlantshafsbandalagið
Aðild Íslands að NATO
Lög um inngöngu Íslands í NATO voru samþykkt á Alþingi, 30. mars 1949. Þau voru mjög umdeild og talsverðar óeirðir urðu í sambandi samþykkt þeirra á Austurvelli. Andstæðingar NATO-aðildar kröfðust þjóðaratkvæðis um þetta mikilvæga mál en ekki var orðið við því. Hins vegar var því lofað að aldrei yrði erlendur her á íslenskri grundu á friðartímum. NATO ásamt Bandaríkjaher rak Keflavíkurherstöðina á Miðnesheiði frá 1951 til 2006.
Abraham Lincoln
Lincoln giftist Mary Ann (áður Todd) Lincoln árið 1842 og átti með henni fjóra syni. Lincoln hlaut litla sem enga formlega menntun og var að mestu sjálfmenntaður. Hann er þekktur fyrir stjórnkænsku sína og ræðusnilli en ein frægasta ræða hans er Gettysborgarávarpið. Sú tveggja mínútna ræða sem hann hélt til heiðurs föllnum hermönnum við vígslu hermannagrafreitsins í Gettysburg var deilumál fyrst um sinn meðal fjölmiðla en í dag þykir hún hin mesta snilli. Í lok þeirrar ræðu lét hann þessi fleygu orð falla:
Eitt helsta baráttumál Lincolns var að binda enda á þrælahald og varð það stór þáttur í sigri hans í forsetakosningunum árið 1860. Þegar Lincoln tók við embætti í mars 1861 voru sjö suðurríkjanna sem vildu halda áfram þrælahaldi búin að segja sig úr lögum við Bandaríkin og stofnað með sér Suðurríkjasambandið. Bandaríska borgarastríðið eða þrælastríðið hófst 12. apríl 1861 og lauk 3. apríl 1865 með ósigri suðurríkjanna. Þó rétturinn til að stunda þrælahald hafi verið deiluefnið sem leiddi til stríðsins var það þó ekki ástæða þess að þrælastríðið var háð, því eining ríkisins var Lincoln alla tíð efst í huga. Árið 1863 gaf Lincoln þrælum í suðurríkjunum frelsi með frelsisveitingunni (e: emancipation proclamation).
Árið 1864, meðan stríðið var enn ekki útkljáð var Lincoln endurkjörinn forseti með miklum yfirburðum. Sex dögum eftir að herir suðurríkjanna gáfust upp var Lincoln hins vegar myrtur af leikaranum John Wilkes Booth en hann stóð með Suðurríkjunum í Þrælastríðinu. Lincoln er einn fjögurra forseta Bandaríkjanna sem hafa verið ráðnir af dögum meðan þeir sátu í embætti. Bandarískir sagnfræðingar eru almennt þeirrar skoðunar að Lincoln sé einn áhrifamesti og mikilvægasti forsetinn í sögu Bandaríkjanna.
Æviágrip
Abraham Lincoln fæddist í bjálkakofa á nýbýli foreldra sinna nálægt héraðinu Harden í bandaríska fylkinu Kentucky. Þegar Abraham var 7 ára flutti faðir hans með fjölskyldu þeirra vestur til Indiana og settist að við læk sem hét Pigeon Creek. Abraham Lincoln hlaut aðeins takmarkaða grunnmenntun en bætti upp fyrir það með eigin bókalestri. Meðal annars kynnti Lincoln sér lög Indiana-fylkis og var orðinn áhugasamur um bandarísk stjórnmál þegar hann komst á þrítugsaldur. Árið 1830 ákvað faðir Abrahams að flytja til Illinois með fjölskylduna og var það þar sem Abraham átti eftir að hefja stjórnmálaferil sinn.
Árið 1831 fékk Lincoln vinnu sem verslunarþjónn í bænum New Salem. Lincoln varð virtur í samfélagi New Salem og þegar kom til ófriðar við Indíanahöfðingjann Svarta hauk vorið 1831 var Lincoln kjörinn foringi sjálfboðaliðs New Salem í Bandaríkjaher. Eftir ófriðinn bauð Lincoln sig fram sem þingmann á neðri deild ríkisþings Illinois en náði ekki kjöri. Lincoln bauð sig fram að nýju í sama embætti í þingkosningum árið 1834 og náði í þetta sinn kjöri. Hann var ekki mikill skörungur á þinginu þar sem hann hafði hugann allan við sjálfsmenntun sína í lögfræði. Lincoln tók próf og fékk lögmannsleyfi fyrir Illinois árið 1837 og málafærsluréttindi á réttum bandaríska alríkisins árið 1839.
Lincoln vann næstu árin sem lögfræðingur í Illinois. Árið 1839 kynntist Lincoln konu að nafni Mary Todd og giftist henni árið 1842. Hjónin eignuðust fjóra syni.
Abraham Lincoln var þekktur fyrir frjálslyndar stjórnmálaskoðanir og var því meðlimur í stjórnmálaflokki Vigga á fyrstu árum sínum í stjórnmálum. Lincoln var mótfallinn því að þrælahald yrði lögleitt á nýjum landsvæðum Bandaríkjanna í vestanverðri Norður-Ameríku og árið 1839 vakti Lincoln athygli landsmanna í frægum kappræðum þar sem hann rökræddi málið við keppinaut sinn, Stephen A. Douglas. Árið 1846 náði Lincoln kjöri fyrir Vigga á fulltrúadeild Bandaríkjaþings. Lincoln bauð sig ekki fram á ný árið 1850 en var endurkjörinn á þingið árið 1854.
Fylkisdeild Repúblikanaflokksins í Illinois var stofnuð árið 1854 og var Lincoln einn af fyrstu meðlimum flokksins. Lincoln bauð sig fram til öldungadeildar Bandaríkjaþings fyrir Illinois árið 1858 en tapaði fyrir Stephen A. Douglas. Þrátt fyrir ósigurinn vakti Lincoln mikla athygli með ræðum sínum um siðferði þrælahalds í kosningunum og greiddi þannig veginn fyrir forsetakjör sitt.
Forsetatíð (1861 – 1865)
Repúblikanar útnefndu Lincoln sem forsetaefni sitt fyrir forsetakosningar Bandaríkjanna árið 1860. Repúblikanar unnu auðveldan sigur í kosningunum þar sem Demókrataflokkurinn var þríklofinn. Repúblikanar hlutu um 180 kjörmenn af 303. Lincoln var orðinn þjóðkunnur fyrir andstöðu sína gegn útbreiðslu þrælahalds og því sættu þrælaeigendur í suðurríkjum Bandaríkjanna sig illa við að hann yrði næsti forseti þeirra. Áður en Lincoln tók formlega við embætti sögðu sjö fylki sig úr bandaríska alríkinu og stofnuðu nýtt ríki, Suðurríkjasambandið. Stuttu eftir að Lincoln tók við embætti forseta brutust út stríðsátök milli bandaríska alríkisins og Suðurríkjasambandsins. Þrælastríðið var byrjað.
Forystu Lincolns er gjarnan þakkað fyrir að hafa unnið bug á uppreisn Suðurríkjanna og haldið bandaríska alríkinu saman. Þann 1. janúar árið 1863 gaf Lincoln út svokallaða „frelsisyfirlýsingu“ (enska: Emancipation Proclamation) þar sem því var lýst yfir að allir þrælar á yfirráðasvæði suðurríkjanna skyldu látnir lausir og þrælahald bannað. Tilskipun Lincolns var réttlætt með vísun til stríðsástandsins sem þá ríkti, en til lengri tíma var hún ekki reist á traustum lagalegum grunni. Lincoln var því mjög í mun að koma á stjórnarskrárbreytingu sem skyldi banna þrælahald fyrir fullt og allt áður en styrjöldinni lyki. Stjórn Lincolns tókst að koma því til leiðar að þrettándi viðauki stjórnarskrár Bandaríkjanna var samþykktur á fulltrúadeildinni í apríl 1864 og á öldungadeildinni í janúar 1865. Með þessum viðauka var þrælahald formlega bannað með lögum í Bandaríkjunum.
Lincoln var endurkjörinn til annars kjörtímabils árið 1864 og hóf annað kjörtímabil sitt árið 1865, á meðan stríðið geisaði enn. Stríðið hafði snúist alríkismönnunum í vil árið 1863 og flestum var ljóst að uppreisnin yrði barin niður. Þann 5. apríl árið 1865 gafst Robert E. Lee, æðsti herforingi Suðurríkjasambandsins, formlega upp fyrir Ulysses S. Grant yfirhershöfðingja Bandaríkjamanna. Lincoln forseti lýsti yfir lokum styrjaldarinnar þann 11. apríl.
Morðið á Lincoln
thumb|right|Teikning af morðinu á Abraham Lincoln. Þann 14. apríl árið 1865, fáeinum dögum eftir lok Þrælastríðsins, fór Lincoln ásamt konu sinni í Ford-leikhúsið í Washington til þess að horfa á gamanleikinn Our American Cousin. Klukkan tíu um kvöldið læddist John Wilkes Booth, frægur leikari og öfgafullur stuðningsmaður þrælahalds, inn í stúku forsetahjónanna og skaut Lincoln í hausinn. Booth stökk síðan niður á sviðið og hrópaði: „Sic semper tyrannis!“ („Svona fer alltaf fyrir harðstjórum!“). Lincoln lést úr sárinu síðar sama kvöld.
Vinsældir og áhrif
Vinsældir og áhrif (How to Win Friends and Influence People) er sjálfshjálparbók frá árinu 1936 eftir Dale Carnegie. Þóra Sigríður Ingólfsdóttir þýddi og íslenskaði en bókin var gefin út árið 2004.
Borðtölva
thumb|right|Borðtölva með láréttum kassa Borðtölva er einkatölva sem er hönnuð fyrir notkun á ákveðnum stað, ólíkt fartölvum. Í dag er algengt að borðtölvur séu geymdar í turni sem hvílir á eða undir skrifborði þar sem tölvuskjárinn, lyklaborð og músin eru. Þó eru til alls konar ólíkar útfærslur á borðtölvum, eins og til dæmis láréttur tölvukassi sem skjárinn hvílir ofaná, sambyggð tölva og skjár (t.d. Apple Macintosh) og smákassi („small form factor“).
Rudi Völler
thumb|Rudi Völler árið 2009
Rudi Völler (13. apríl 1960 í Hanau) er þýskur knattspyrnumaður og þjálfari. Hann var á sínum tíma einn marksæknasti landsliðsmaður í þýska landsliðinu og varð heimsmeistari 1990. Í fjögur ár þjálfaði hann sjálfur þýska landsliðið.
Leikferill
Rudolf Völler fæddist í þýsku borginni Hanau og hóf knattspyrnuiðkun sem ungur drengur, enda var faðir hans drengjaþjálfari í Hanau. Hann hóf feril sinn með Kickers Offenbach 16 ára gamall og fékk að leika með aðalliðinu 17 ára (1977). 1980 skrifaði hann undir fyrsta samning sinn við 1860 München og féll með liðinu í 2. deild strax á fyrstu leiktíð. Vegna fjárhagsvandræða 1860 München var félaginu refsað af þýska knattspyrnusambandinu 1982 og látið spila í 3. deild. Þá fór Völler til Werder Bremen og þar sló hann rækilega í gegn sem markaskorari. Á 5 árum spilaði hann 137 leiki og skoraði í þeim 97 mörk. Strax á fyrstu leiktíð náði Bremen 2. sæti í 1. deildinni með sama stigafjölda og meistarar HSV, en með lélegra markahlutfall. Á sama ári var í fyrsta sinn kallaður í þýska landsliðið og kom inná sem varamaður fyrir Lothar Matthäus í 0-1 ósigri gegn Norður-Írlandi. 1987 fór Völler til Ítalíu og spilaði í 5 ár með AS Roma. Þar upplifði hann sín bestu ár sem knattspyrnumaður. Fyrsta árið lenti liðið í 3. sæti í deildinni, 1991 varð hann bikarmeistari og 1990 varð hann heimsmeistari með þýska landsliðinu. Í úrsitaleiknum gegn Argentínu sigruðu Þjóðverjar 1-0 með vítaspyrnu, en það var einmitt Rudi Völler sem var felldur í vítateig andstæðinganna. Úr vítinu skoraði Andreas Brehme. 1992 tók Völler við fyrirliðastöðunni í þýska landsliðinu þegar Lothar Matthäus meiddist á hné. 1992 spilaði Völler með Olympique Marseille og vann Meistaradeild Evrópu með því liði. 1994 lék Völler sinn síðasta landsleik er Búlgarar slógu Þjóðverja út í 8 liða úrslitum á HM. Hann hafði þá leikið 90 landsleiki og skoraði í þeim 47 mörk. Þar með er Völler þriðji markahæsti leikmaður þýska landsliðsins, ásamt Jürgen Klinsmann (á eftir Gerd Müller og Miroslav Klose). 1994 sneri Völler aftur til Þýskalands og lék með Bayer Leverkusen í tvö ár, en að þeim loknum lagði hann skóna á hilluna. Reyndar starfaði hann áfram hjá félaginu sem yfirmaður knattspyrnumála.
Þjálfaraferill
Á EM 2000 var þýska landsliðið slegið út í riðlakeppninni og var þjálfarinn, Erich Ribbeck, þá látinn fara. Þá tók Rudi Völler við landsliðinu og var þjálfari þess í 4 ár. Besta árangrinum með liðinu 2002 á HM í Suður-Kóreu og Japan, en þar komst Þýskaland í úrslitaleikinn. Þjóðverjar biðu lægri hlut fyrir Brasilíu 0-2. Rudi Völler var yfirhöfuð rólegur maður og afar kurteis. En eftir mikla gagnrýni fréttamanna á störf sín í undankeppni fyrir EM 2003 missti hann stjórn á skapi sínu þegar Þýskaland gerði 0-0 jafntefli við Ísland á Laugardalsvelli. Í beinni útsendingu að leik loknum skammaðist hann í fréttamenn og lét ýmis óvægin orð falla. Hann baðst seinna afsökunar á orðavali sínu, en hélt þó fast við gagnrýni sína. Í úrslitakeppninni sjálfri náði Þýskaland ekki að komast upp úr riðli sínum. Við svo búið sagði Völler af sér. Við þjálfarastöðunni tók Jürgen Klinsmann. Seinna á árinu gerðist Völler þjálfari AS Roma, en sagði af sér eftir aðeins mánuð þar, vegna lélegs gengis. Eins og er starfar Rudi Völler enn sem yfirmaður knattspyrnumála hjá Bayer Leverkusen.
Markvert
thumb|Rudi Völler gerður að heiðursborgara Hanau 2002
Kristján 9.
Kristján 9. var konungur Danmerkur 1863 – 1906. Hann fæddist 8. apríl 1818 í Gottorpshöll (Gottorp Slot) og dó 29. janúar 1906 í Amalienborgarhöll.
Friðrik 7. konungur af Aldinborgarætt var barnlaus, en hann útnefndi þennan fjarskylda frænda sinn af Lukkuborgarætt til þess að taka við krúnunni eftir sinn dag. Kona Kristjáns (og síðar drottning Danmerkur) var Louise af Hessen-Kassel, en hún var náskyld Friðriki konungi og hafði erfðarétt og er talið að það hafi verið helsta orsök þessarar tilnefningar.
Þessi konungshjón, Kristján 9. og Louise af Hessen-Kassel urðu þekkt sem „tengdaforeldrar Evrópu“. Fjögur barna þeirra urðu þjóðhöfðingjar eða makar þjóðhöfðingja. Þau voru: Friðrik, konungur Danmerkur, Alexandra drottning í Englandi, gift Albert Edward prins af Wales, sem síðar varð konungur Englands undir nafninu Játvarður 7., Dagmar keisaraynja Rússlands gift Alexander 3. sem tók sér nafnið Maria Feodorovna og Vilhelm, sem varð Georg 1. konungur Grikklands.
Meðal núlifandi (2021) afkomenda Kristjáns og Louise af Lukkuborgarætt má nefna Margréti 2. Þórhildi Danadrottningu, Elísabetu 2. Bretadrotningu, Harald 5. Noregskonung, Konstantin 2. fyrrum Grikkjakonung og Önnu-Maríu drottningu hans, systur Konstantíns Soffíu, fyrrum Spánardrottningu, son hennar Filippus 6. Spánarkonung, Filippus prins og hertoga af Edinborg (sem fæddist prins af Grikklandi og Danmörku, en afsalaði sér þeim titlum 1947 við brúðkaup sitt og Elísabetar og fékk í staðinn breska aðalstitla ) og son hans Karl 3. Bretakonung. Breska grein ættarinnar kallar sig Windsor-ætt og hin spænska Borbón-Anjou.
Fuenlabrada
thumb|Iglesia de San Esteban. Fuenlabrada er borg í Sjálfsstjórnarsvæðinu Madríd með um 192.000 íbúa (2021). Borgin er um 17 km suðaustur af Madríd.
Huddersfield
thumb|Borgin séð frá Castel Hill. thumb|Kirkja heilags Péturs. Huddersfield er borg í Vestur-Yorkshire, Englandi. Borgin liggur milli Leeds og Manchester, á mótum fljótanna Colne og Holme, og í hæðóttu landsvæði við rætur Pennínafjalla. Íbúar voru um 163.000 árið 2011.
Melkorka (tímarit)
Melkorka var tímarit sem var gefið út af Máli og menningu á árunum 1944-1947 og 1949-1962. Þegar tímaritið var fyrst gefið út var talað um að konur væru með því að rjúfa þögnina sem hafði umlukið þær, líkt og Melkorka Mýrkjartansdóttir gerði forðum. Fyrsti ritstjóri Melkorku var Rannveig Kristjánsdóttir.
Huddersfield
Huddersfield var með hlutverk í iðnbyltingunni og eru þar byggingarminjar frá Viktoríutímabilinu. Í borginni eru háskóli (University of Huddersfield) og tækniháskóli (Huddersfields Technical College).
Melkorka (tímarit)
Hlé varð á útgáfunni um tveggja ára skeið en árið 1949 tóku Nanna Ólafsdóttir sagnfræðingur, Svafa Þórleifsdóttir skólastýra og Þóra Vigfúsdóttir sem m.a. ritstýrði kvennasíðu Þjóðviljans, við ritstjórnartaumnum en þær voru allar virkar í starfi Sósíalistaflokksins. Blaðinu var ætlað að fjalla um málefni sem vörðuðu konur sérstaklega. Markmið þess var að vekja konur til meðvitundar um stöðu sína og að þær létu sig þjóðmál meiru varða.
Huddersfield
Helstu íþróttalið borgarinnar eru rúgbýliðið Huddersfield Giants (stofnað 1895) og Huddersfield Town (stofnað 1908) sem spilar í ensku úrvalsdeildinni tímabilið 2017-2018.
Harold Wilson forsætisráðherra Bretlands 1974-1976 fæddist í borginni.
Australian Sex Party
Australian Sex Party er ástralskur stjórnmálaflokkur sem var stofnaður 2009 sem mótvægi við trúarlegum áhrifum í stjórnmálum. Formaður hans er Fiona Patten. Flokkurinn er á móti ritskoðun og siðavendni. Hann fékk um 2% atkvæða í kosningum til ástralska þingsins árið 2010.
Steinbryggjan
thumb|right|Fólksfjöldi á Steinbryggjunni árið 1916. Í forgrunni eru togarar [[Íslandsfélagið|Íslandsfélagsins Apríl, Marz og Maí, Gullfoss bak við þá.]] Steinbryggjan var aflíðandi bryggja hlaðin úr steini sem nú liggur undir Tryggvagötu og bílastæðinu við hliðina á Tollhúsinu skammt innan við Miðbakka í Reykjavíkurhöfn. Hún gekk fram af Pósthússtræti skammt frá húsi Eimskipafélags Íslands. Steinbryggjan var vel sýnileg fram að seinni heimsstyrjöld. Steinbryggjan var upphaflega reist af bæjarsjóði Reykjavíkur árið 1884 og var þá mjög dýr en þótti framför miðað við litlu trébryggjurnar út af fjörukambinum í Reykjavík sem voru í einkaeigu kaupmanna. Níu árum seinna, árið 1893, skemmdist bryggjan í ofsaveðri og var Tryggvi Gunnarsson fenginn til að vinna að viðgerðum. Eftir það var bryggjan oft kölluð Tryggvasker. Steinbryggjan var fyrsti viðkomustaður þeirra sem til landsins komu eftir hún var byggð og í upphafi 20. aldar. Þegar Friðrik 8. kom til landsins 1907 gekk hann til lands á Steinbryggjunni. Þrettán árum seinna þegar Kristján 10. konungur Íslands og Danmerkur og Alexandrina drottning komu í heimsókn árið 1921 gengu þau til lands á rauðum dregli eftir Steinbryggjunni.
GreenBrowser
GreenBrowser er ókeypis vafri, sem ekki er lengur studdur, frá kínverska fyrirtækinu morequick sem notast við Trident-myndsetningarvélina úr Internet Explorer. Honum er ætlað að nýta sér minna vinnsluminni en Explorer. GreenBrowser er skyldur kínverska vafranum Maxthon sem aftur byggðist á vinsælli kínverskri útfærslu Internet Explorer frá 2000, MyIE.
Lýðræðisleg fyrirtæki
Lýðræðisleg fyrirtæki eru fyrirtæki í eigu starfsmanna þeirra. Lýðræðisleg fyrirtæki eru vel þekkt, t.d. á Spáni og á Ítalíu, þar sem þau eru til í þúsundatali.
Lýðræðisleg fyrirtæki eru ólík hefðbundnum fyrirtækjum að því leytinu til að hefðbundin fyrirtæki eru yfirleitt í eigu fámenns hóps fólks, eða jafnvel í eigu stofnana (svo sem lífeyrissjóða), en lýðræðisleg fyrirtæki eru í eigu starfsmanna sinna og engra annarra. Þannig fellur allur arður af rekstri slíkra fyrirtækja til starfsmannanna, en ekki eigenda sem jafnvel vinna ekki fyrir fyrirtækin. Lýðræðisleg fyrirtæki einkennast jafnframt af því að þeim er stjórnað af starfsmönnunum, hvort sem er í gegnum bein lýðræðisferli eða fulltrúalýðræði (s.s., með kosningu í stjórn fyrirtækjanna), á meðan að í flestum hefðbundnum fyrirtækjum hafa starfsmennirnir ekki atkvæðisrétt. Í lýðræðislegum fyrirtækjum ná völd starfsmannanna yfirleitt til stærri ákvarðana og almennrar stefnumótunar, en síður til smáatriða í daglegum rekstri.
Að öðru leyti eru lýðræðisleg fyrirtæki áþekk öðrum fyrirtækjum, og taka þau þátt í markaðnum eins og önnur fyrirtæki. Slík fyrirtæki stunda ýmiss konar atvinnustarfsemi, allt frá framleiðslu til þjónustustarfsemi. Lýðræðisleg fyrirtæki eru talin vera um 25 þúsund á Ítalíu, 17 þúsund á Spáni, um 2.000 í Frakklandi og milli 500 til 600 í Bretlandi.
Meðal þekktra fyrirtækja sem rekin eru á lýðræðislegum grunni má nefna Mondrágon, en það er samsteypa með höfuðstöðvar á Spáni og teygir sig langt út fyrir heimalandið. Starfsemi Mondrágon nær til verslana, framleiðslu og fjármála.
Pragelato
Pragelato er sveitarfélag í héraðinu Fjallaland á Ítalíu. Í sveitarfélaginu bjuggu 536 manns árið 2004 og er hann í 1.524 metrum yfir sjáfarmáli. Samnefndu bær liggur 10 km frá Sestriere og 82 km frá höfuðborg héraðsins Torino.
Í febrúar 2006 voru Vetrarólympíuleikarnir haldnir í Torino og fóru norrænu greinarnar fram í Pragelato.
Silicon Valley
right|thumb|250px| Silicon Valley Silicon Valley eða Kísildalurinn er nafn sem er notað yfir landsvæði við syðri hluta San Francisco-flóa í Norður-Kaliforníu, Bandaríkjunum. Á þessu svæði eru margir bæir. Nafngiftin vísaði í upphafi til mikillar framleiðslu svæðisins á kísilflögum en varð að lokum samnefnari fyrir allan hátækniiðnaðinn á svæðinu.
Heitið nær yfir norðurhluta Santa Clara Valley og nærliggjandi svæði á suðurhluta San Francisco-skagans.
Nafnið
Blaðamaðurinn Don Hoefler notaði orðið fyrstur manna Silicon Valley 1971 sem fyrirsögn í greinaröð í tímaritinu Electronic News. Silicon („kísill“) vísar til mikils iðnaðar í kringum hálfleiðara og tölvur á svæðinu, en Valley („dalur“) vísar til Santa Clara Valley.
Heitið er nú líka notað um aðliggjandi svæði við San Francisco-flóa, þangað sem tölvuiðnaðurinn hefur flutt starfsemi sína.
Á 8. og 9. áratugnum var algengt að blaðamenn vissu ekki hvernig ætti að stafa silicon og skrifuðu það gjarnan silicone, en það er efni sem notað er í brjóstastækkanir.
Saga svæðisins
Á fyrri hluta 20. aldar var lítið um hátækniiðnað á svæðinu. Margir mjög góðir háskólar voru í grenndinni en nemendur voru jafnan fljótir að flytjast í burtu eftir að þeir höfðu lokið námi. Frederick Terman prófessor við Stanford-háskóla vildi breyta þessu. Hann smíðaði áætlun sem miðaði að því að útvega nemendum áhættufjármagn gegn því að þeir yrðu um kyrrt á svæðinu. Þetta gekk vel og tveir nemendur skólans, William Hewlett og David Packard, stofnuðu fyrsta hátæknifyrirtæki svæðisins, Hewlett Packard árið 1939.
Árið 1951 var Stanford Research Park settur á fót, röð lítill iðnaðarbygginga sem voru leigðar á mjög lágu verði til tæknifyrirtækja. Árið 1954 var starfsmönnum fyrirtækja gert kleift að öðlast framhaldsmenntun meðfram námi.
Árið 1956 flutti William Shockley í bæinn Mountain View í Silicon Valley. Hann hafði verið einn af þeim sem fundu upp smárann þegar hann vann hjá Bell Labs árið 1953. Shockley stofnaði fyrirtækið Shockley Semiconductor Laboratory. Með tímanum þjáðist Shockley í æ ríkara mæli af móðursýki og beindist hún aðallega gegn starfsmönnum hans. Árið 1957 hættu 8 af færustu verkfræðingum hans og stofnuðu Fairchild Semiconducor.
Sama sagan endurtók sig nokkrum sinnum: verkfræðingar misstu stjórn á fyrirtækjum sínum og starfsmenn þeirra stofnuðu ný fyrirtæki. Þannig mynduðust út frá fyrirtækinu Fairchild Semiconductor meðal annars fyritækin AMD, Signetics, National Semiconductor og Intel.
center|thumb|500px| Silicon Valley séð frá San Jose
Háskólar
Fjórir háskólar eru staðsettir í Silicon Valley.
Borgir og bæir
Í Silicon Valley eru ýmsar borgir og bæir. Í stafrófsröð eru þetta:
Silicon útbreiðslan
Yfirvöld á ýmsum stöðum víðsvegar um heiminn hafa tekið upp á því að bæta silicon við nafn svæðis til að skapa tengingu við Silicon Valley, laða að fjárfesta og efla hátækniiðnaðinn.
Shah Jahan
thumb|right|Shah Jahan sem konungur heimsins á málverki frá miðri 17. öld. Shahab-ud-din Muhammad Shah Jahan 1. (fullur titill: Al-Sultan al-'Azam wal Khaqan al-Mukarram, Abu'l-Muzaffar Shihab ud-din Muhammad, Sahib-i-Qiran-i-Sani, Shah Jahan I Padshah Ghazi Zillu'llah [Firdaus-Ashiyani]; úrdú: شاه ‌جہاں, persneska: شاه جهان; f. 26. janúar 1592, d. 9. maí 1666) var keisari Mógúlveldisins á Indlandsskaga frá 1628 til 1658. Nafnið Shah Jahan merkir „konungur heimsins“ á persnesku.
Valdatíð hans var gullöld byggingarlistar Mógúlveldisins. Meðal bygginga sem hann lét reisa eru Taj Mahal og Perlumoskan í Agra. Páfuglshásætið er frá valdatíð hans og hann stofnaði einnig borgina Shahjahanabad sem nú er kölluð Gamla Delí.
Táknmál
thumb|Táknmálstúlkur að tala táknmál.
Táknmál er tungumál sem er myndað með hreyfingum handa og annarra líkamshluta, svipbrigðum og augnhreyfingum. Táknmál nýtast heyrnarlausu fólki í stað talmáls og hafa málfræðilegar reglur eins og töluð tungumál. Augnsamband er sérstaklega mikilvægt í táknmálum og þarf viðkomandi að halda augnsambandi við viðmælandann allan tímann.
Ásatrúarfélagið
Skipulag
Æðsti yfirmaður félagsins í trúmálum nefnist Allsherjargoði. Fyrsti Allsherjargoðinn var Sveinbjörn Beinteinsson en hann var Allsherjargoði frá stofnun félagsins til hann lést 24. desember 1993. Núverandi Allsherjargoði er Hilmar Örn Hilmarsson. Sex aðrir goðar eru til staðar, en þeir eru eins konar trúarlegir leiðtogar. Æðsta stjórn félagsins nefnist Allsherjarþing en á því mega sitja allir sjálfráða félagsmenn. Allsherjarþing er haldið síðasta laugardag hvers októbermánaðar. Lögrétta samanstendur af fimm fulltrúum kosnum af Allsherjarþinginu, Allsherjargoða og einum öðrum goða sem goðarnir velja úr sínum hópi. Lögrétta fer með stjórn félagsins á milli Allsherjarþinga.
Blót og önnur trúmál
Ásatrú byggir að miklu leyti á fornri norrænni goðafræði og styðst því við rit svo sem Eddukvæði og Snorra-Eddu. Einn kjarnanna í trú Ásatrúarmanna er hringrás sköpunar og eyðingar, að heimurinn hafi aldrei orðið til úr engu og muni aldrei verða að engu, heldur haldi hann áfram að verða til og eyðast. Ásatrúarfélagið heldur fjögur höfuðblót yfir árið. Þau eru: Á fyrsta vetrardegi (upphaf nýs árs að fornu), á jólum (við sólhvörf), sumardaginn fyrsta og á fimmtudegi í tíundu viku sumars. Auk þess er haldið árlegt þorrablót á bóndadegi og vættablót í hverjum landsfjórðungi á fullveldisdegi Íslendinga.
Germanir
Germanir voru germönskumælandi þjóðir sem komu frá Norður-Evrópu. Tungumál þeirra þróuðust út frá frumgermönsku á tímum Jarstorfmenningarinnar á síðustu fimm öldunum fyrir Krist. Arftakar þeirra voru norðurevrópsku þjóðirnar Danir, Norðmenn, Íslendingar, Svíar, Hollendingar og Flæmingjar, Þjóðverjar og Englendingar. Á þjóðflutningatímanum milli síðfornaldar og ármiðalda breiddust þessar þjóðir út um Evrópu og germönsk mál urðu ríkjandi meðfram landamærum Rómaveldis þar sem nú eru Austurríki, Þýskaland, Holland og England, en annars staðar í rómversku skattlöndunum tóku Germanir upp rómönsk mál. Allar germönsku þjóðirnar tóku upp kristni með einum eða öðrum hætti á fyrsta árþúsundinu eftir Krist. Þær áttu stóran þátt í falli Rómaveldis og upphafi miðalda.
Ásatrúarfélagið
Hof Ásatrúarfélagsins
Félagið fékk úthlutað lóð í sunnanverðri Öskjuhlíð árið 2008 og hugðist byggja þar hof. Framkvæmdinni hefur margsinnis verið frestað og hefur staðið yfir frá 2015.
Fjölgun félaga
Hér er tafla um fjölgun félaga í prósentum í félaginu frá árinu 2002.
Valgerður Dan
Valgerður Dan (f. 1. desember 1944) er íslensk leikkona.
Liðagrös
Tegundir
Renkavle
Mödling
thumb|Mödling
Mödling er borg í fylkinu Neðra Austurríki í Austurríki. Áætlaður íbúafjöldi árið 2016 var 21 þúsund.
Manikeismi
thumb|right|Manikeaprestar við skrifborð. Handrit frá [[Gaochang í Kína.]] Manikeismi (persneska: آیین مانی Āyin-e Māni; kínverska: 摩尼教; pinyin: Móní Jiào; xiao'erjing: موْنِ كِيَوْ) eru trúarbrögð sem íranski spámaðurinn Mani stofnaði á 3. öld í ríki Sassanída. Manikeismi gengur út á flókna tvíhyggju þar sem veruleikinn er afsprengi átaka milli hinnar góðu, andlegu veraldar ljóssins og hinnar illu, efnislegu veraldar myrkursins. Saga mannsins gengur út á það að ljósið hverfur smám saman úr efnisheiminum og snýr aftur til veraldar ljóssins þaðan sem það kom. Manikeismi á sér rætur í mesópótamískum gnostisisma.
Manikeismi varð fljótt vinsæll meðal arameískumælandi og átti sitt blómaskeið frá 3. til 6. aldar. Um stutt skeið var manikeismi aðalkeppinautur kristni sem arftaki hefðbundinna rómverskra trúarbragða. Sassanídar bönnuðu manikeisma snemma og manikear voru ofsóttir af bæði kristnum og rómverskum yfirvöldum svo trúarbrögðin hurfu í kjölfarið í vesturhluta Rómaveldis. Síðar voru þeir einnig ofsóttir í Kína og í kalífaveldi Abbasída. Trúarbrögðin héldu lengst út í Kína þar sem þau voru stunduð fram á 14. öld. Hofið Cao'an í Fujian í Kína er talið vera eina manikeahofið sem varðveist hefur.
Sumir villutrúarhópar í Evrópu á miðöldum voru sakaðir um manikeisma. Þetta á við um katara í Vestur-Evrópu, pálista í Armeníu og bogómíla í Búlgaríu.
Maal og Minne
right|thumb|Maal og Minne, fremri kápa 1915. Maal og Minne er norskt tímarit, sem kemur út tvisvar á ári og „birtir fræðilegar greinar sem varpa m.a. ljósi á norskt mál, mállýskur og málheimildir af öllu tagi, miðaldabókmenntir, norsk örnefni og þjóðfræði.“ Tímaritið var stofnað árið 1909 af Magnúsi Olsen, og er gefið út á vegum Bymålslaget af forlaginu Det Norske Samlaget.
Heimshluti
Heimshluti, eða undirsvæði, er hér skilgreint sem svæði sem er stærra en land en minna en heimsálfa. Hvað telst „heimshluti“ er ekki skýrt skilgreint í málinu. Merking orðsins í setningunni „í okkar heimshluta“ t.d. getur átt við um Norðurlöndin, Norður-Evrópu, alla Evrópu eða jafnvel Vesturlönd, eftir því hvert samhengið er. Heimshluti getur verið skilgreindur á grundvelli menningar, náttúrufars, sögu eða annars.
Í heimshlutasniðinu hér fyrir neðan er heimsálfunum skipt í nokkra minni heimshluta til hægðarauka.
Listi yfir úrslit Mortar
Sigurvegara frá árinu 2007 í mælskukeppninni Mortar sem haldin er í Menntaskólanum í Hamrahlíð.
1676
Árið 1676 (MDCLXXVI í rómverskum tölum) var 76. ár 17. aldar og hlaupár sem hófst á miðvikudegi samkvæmt gregoríska tímatalinu en laugardegi samkvæmt júlíska tímatalinu sem er tíu dögum á eftir.
Atburðir
thumb|right|Ljósmóðirin [[Catherine Deshayes, kölluð la Voisin, var grunuð um að hafa útvegað hefðarkonum eitur til að myrða ættingja og keppninauta. Hún var brennd fyrir galdra 1680.]]
Sestriere
Á 4. áratug síðustu aldar byggði Giovanni Agnelli (stofnandi Fiat) tvö hótel og skíðalyftur í bænum. Seinna kom einnig skíðastökkspallur, annað hótel og fleiri skíðalyftur. Á veturnar eru þar haldin mót í heimsbikarnum í ólíkum alpagreinum og í febrúar 2006 fóru keppnir í alpagreinum á Vetrar-ÓL 2006 fram þar.
Valdís Arnardóttir
Valdís Arnardóttir (f. 17. mars 1974) er íslensk leikkona.
Rómúlus og Remus
thumb|300px|Rómúlus og Remus við spena úlfynju Rómúlus og Remus eru sagðir forfeður Rómar, þeir voru synir prinssesunar Rheu Silviu og getnir með stríðsguðinum Mars. Sagt er að þeir hafi verið yfirgefnir og hent í ána Tíber en þar sem þeir voru svo léttir hafi þeir getað flotið á henni og komist að bakka og þar hafi Mars sent eitt af villidýrum sínum til þess að hjálpa þeim. Þegar þeir voru búnir að alast upp hjá úlfynju Mars stofnuðu þeir borg við sama bakkann og þeir strönduðu á forðum. Þegar það átti að nefna borgina lentu þeir hins vegar í rifrildi, annar vildi nefna hana Rem en hin Róm og svo fór að Rómúlus drap bróður sinn og nefndi borgina Róm.
Sunnposa
Sunnposa (fræðiheiti: Didelphis albiventris) er tegund posa.
Cephalotaxus lanceolata
Cephalotaxus lanceolata er sígrænt tré frá suður Kína og norður Myanmar. Það er oft talið afbrigði af C. fortunei.
Tíber
Tíber eða Tífur er á sem rennur um Ítalíu í gegnum borgina Róm framhjá Vatíkaninu.
Tíber er sögð hafa flutt stofnendur Rómar, Rómúlus og Remus, að bökkum árinnar þar sem þeir stofnuðu síðar borgina. Hún er þriðja lengsta á Ítalíu, 406 km eftir Pó og Adige, og rennur í suðvestur.
Per Albin Hansson
thumb|200px|Per Albin Hansson Per Albin Hansson (28. október 1885 – 6. október 1946) var sænskur stjórnmálamaður og forsætisráðherra Svíþjóðar. Hann sat á þingi fyrir sænska Sósíaldemókrataflokksins 1918-1946 og var formaður flokksins 1925-1946. Hansson var með stuttu hléi forsætisráðherra Svíþjóðar frá 24. september 1932 til 6. október 1946. Ríkisstjórn Hansson missti meirihluta sinn á þingi sumarið 1936 og frá 19. júní 1936 til 28. september 1936 var Axel Pehrsson-Bramstorp forsætisráðherra. Eftir að Per Albin myndaði nýja ríkisstjórn um haustið sat Brahmstorp áfram sem landbúnaðarráðherra.
Hansson gekk í Sósíaldemókrataflokkinn 1903 og varð skömmu seinna ritstjóri vikurits flokksins, Fram. Hann starfaði sem blaðamaður Social-demokraten frá 1909 til 1917 og ritstjóri blaðsins árið 1917. Árið eftir var Hansson kjörinn á þing fyrir flokkinn og skipaði sér þar í forystusveit hans. Hansson barðist gegn hernaðarútgjöldum og var gerður að varnarmálaráðherra í ríkisstjórnum Branting (1920-1925) og Rickard Sandler (1925-1926). Eftir dauða Branting 1925 varð Hansson formaður Sósíaldemókrataflokksins.
Sem forsætisráðherra Svíþjóðar á fjórða áratugnum leiddi Hansson uppbyggingu sænska velferðarkerfisins, með eflingu almannatryggingakerfisins. Hansson var höfundur hugmyndarinnar um „þjóðarheimili“ (s. folkhem), þ.e. „Norræna velferðarkerfi“ sem tók á sig mynd eftir lok stríðsins.
Amaya
thumb|right|Skjáskot af Amaya Amaya er frjáls WYSIWYG-vefsíðuritill, sem er ekki lengur studdur, með innbyggðan vafra. Hann var þróaður af frönsku rannsóknarstofnuninni INRIA árið 1996. Kóðinn byggðist á franska SGML -ritlinum Grif. Síðar tóku Alþjóðasamtök um veraldarvefinn ritilinn upp og notuðu til að prófa vefstaðla í stað Arena. Amaya hefur þannig verið fyrstur til að styðja ýmsa vefstaðla.
Kínadegli
Pseudotsuga sinensis er sígrænt tré í þallarætt. Það er tré sem verður að 50 m hátt með stofnþvermál að 2 m. Það er vex í Kína (Anhui, Fujian, Guangxi, Guizhou, Hubei, Hunan, Jiangxi, Shaanxi, Sichuan, Yunnan, og Zhejiang) og Taiwan sem og nyrsta hluta Víetnam.
Pseudotsuga sinensis var. wilsoniana, taívandöglingur, er stundum talin sjálfstæð tegund, Pseudotsuga wilsoniana. Það afbrigði er landfræðilega einangrað (bara í Taívan) en ekki svo frábrugðið útlitslega frá var. sinensis frá Kína.
Hússítastríðin
thumb|right|Vagnborg hússíta. Hússítastríðin eða Styrjaldirnar í Bæheimi voru stríð milli hússíta í Bæheimi og ýmissa evrópskra konunga sem reyndu að neyða þá til að taka upp rómversk-kaþólska trú. Ýmsar hússítahreyfingar áttu líka í átökum, einkum útrakistar. Styrjaldirnar stóðu frá 1419 til 1434.
Bardögum lauk árið 1434 þegar útrakistar sigruðu hina róttækari taboríta. Hússítar beygðu sig þá undir vald konungs Bæheims og kaþólsku kirkjunnar gegn því að fá að halda kirkjusiðum sínum. Bæheimur var illa farinn eftir styrjaldirnar.
Gary Dourdan
Gary Dourdan (fæddur Gary Robert Durdin; 11. desember 1966) er bandarískur leikari sem er þekktastur fyrir hlutverk sitt sem Warrick Brown í sjónvarpsseríunni CSI: Crime Scene Investigation.
Einkalíf
Dourdan fæddist í Fílafelfía, Pennsylvania og hefur Afrískt-Amerískt, Frumbyggja, Skoskt-Írskt, Franskt og Gyðinga ætterni í sér.
Dourdan er næst yngstur af fimm börnum, þegar hann var 6 ára þá var eldri bróðir hans Darryl myrtur á ferðalagi í Haiti; málið er enn ólokið. Flutti hann með fjölskyldu sinni til Willingboro í New Jersey þegar hann var ungur. Á þeim tíma þá byrjaði áhugi hans á leiklist, tónlist og sjálfvarnarlist. Seinna þá flutti Dourdan til New York og vann sem dyramaður við æfingastúdíó þar sem hann kynntist mörgum af efnilegum ungum listamönnum á Manhattan.
Dourdan giftist módelinu Roshumba Williams árið 1992; skildu þau síðan tveimur árum síðar. Hann á tvö börn: soninn Lyric og dótturina Nyla. Móðir Lyric's er Cynthia Hadden og móðir Nyla's er Jennifer Sutton, sem Dourdan átti í sambandi með frá 1995 til 2000.
Í kasti við lögin
Árið 2005 hélt Dourdan fram sakleysi sínu af minniháttar barsmíði gagnvart fyrrverandi kærustu sinni Anne Greene sem sakaði hann um nauðgun og barsmíðar. Honum var skilt að halda sig frá Greene og fara í ofbeldisráðgjöf. Árið 2006, Dourdan fór í mál við Greene og óskaði eftir $4 million bandaríkjadala, fyrir rógburð og tilfinningalega þjáningu Ekkert varð úr málinu þar sem því var vísað frá dómi.
Þann 28. apríl 2008 var Dourdan handtekinn í Palm Springs í Kaliforníu fyrir að hafa undir höndunum heróí, kókaín, alsælu og lyfseðilsskyld lyf. . Samkvæmt lögreglustjóranum Sgt. Mitch Spike hjá Palm Spring lögreglunni, að klukkan 5:12 a.m. á mánudaginn, þá sá lögreglumaður að bíll Dourdan's var lagður vitlausum megin á götunni, með innri ljós á og einhvern sofandi í bílnum. Dourdan var fluttur í Palm Springs fangelsið og var leystur út fyrir $5000 tryggingu. Í netpósti á Access Hollywood, þá segir hann að lyfi séu fólks sem hann hafði tekið með sér á Coachella Music Festiva VIP eftir-partýið. Samt sem áður sögðust bæði vinir og samleikarar hans ekki vera hissa á handtöku hans. Hann játaði glæp sinn og þurfti hann að fara í eiturlyfja prógram í staðinn fyrir fangelsisdóm sem hann hefði geta fengið.
Ferill
Dourdan spilaði með nokkrum tónlistarböndum í New York City í byrjun níunda áratugarins og lék í svæðisleikhúsunum í kringum þriggja-ríkja svæðið. Fyrsta stóraverkefni hans var þegar Debbie Allen réði hann sem Shazza Zulu í A Different World, fékk hann það eftir að hún hafði séð hann á spólu leika í framúrstefnulegu leikriti. Dourdan lék persónuna Christie í Alien Resurrection frá 1997. Kemur einnig fram í kvikmyndunum Playing God og Thursday. Lék hann í Dick Wolf framleiðslunni á Swift Justice og hafði endurtekið aukahlutverk í sjónvarpsseríunni Soul Food þangað til að hann fékk hlutverkið sem Warrick Brown í CSI: Crime Scene Investigation. Árið 2007, þá lék hann kærasta Rowena Price (leikin af Halle Berry), í kvikmyndinni Perfect Stranger.
CSI: Crime Scene Investigation
Þekktasta hlutverk Dourdan's er sem CSI-rannsóknarmaðurinn Warrick Brown í CSI sjónvarpsseríunni Árið 2008 þá komu fram fjölmiðlaumfjallanir um samning Dourdan's við CSI. Hvorugir aðilar komust að niðurstöðu sem endaði með því að samningur hans var ekki endurnýjaður fyrir nýtt ár. Þann 14. apríl 2008 þá var tilkynnt að Dourdan væri að yfirgefa þáttinn. Í lokaþætti í áttundu þáttaröð var persóna Dourdans skotin og látinn liggja í blóði sínu í enda þáttarins. Í fyrsta þætti í níundur þáttaröð er sýnt þar sem persóna Dourdans deyr í örmum samstarfsmanns og vinar síns, Grissoms.
Tónlist og tónlistamyndbönd
Dourdan lék kærasta Janetar Jackson í tónlistarmyndbandinu Again frá 1993. Einnig kom hann fram í tónlistamyndbandinu „Move the Crowd“ eftir Eric B. and Rakim.
Dourgan tók þátt með hip hop listamanninum Darryl McDaniels (DMC) á sviði á Live 8 tónleikunum í Barrie, Ontario, Kanada. Einnig söng hann með Macy Gray á 2005 Emmy-verðlaununum.
Verðlaun og tilnefningar
Image verðlaunin
Screen Actors Guild verðlaunin
Alþjóðlega Seattle kvikmyndahátíðin
Antonio Vivaldi
Antonio Vivaldi (4. mars 1678 – 28. júlí 1741), fæddist í Feneyjum og var einn frægasti tónlistarmaður barokktímabilsins.
Hann lærði á fiðlu hjá föður sínum, sem var fiðluleikari í Markúsarkirkjunni í Feneyjum. Vivaldi lærði til prests og tók vígslu en gat ekki sungið við messur vegna veikinda og þar með hófust mikil tengsl hans við munaðarleysingjahæli telpna. Þar var hann tónlistarkennari en munaðarleysingjahælið naut mikillar virðingar fyrir metnaðarfulla söng- og hljóðfærakennslu. Svo virðist vera sem Vivaldi hafi upplifað mikla lægð í sögu Feneyja en veldi þessarar annars mikilsvirtu borgar virtist hnigna mikið við fund Ameríku og nýrra siglingaleiða. Samt sem áður gegndu Feneyjar enn sem fyrr stóru menningarlegu hlutverki í listum álfunnar.
Sem tónlistarkennari munaðarleysingjahælisins reis Vivaldi upp sem áhrifamesti og afkastamesti tónlistarmaður síns tíma. Þar kom hann á fót telpnahljómsveit og telpnakór og lét þær syngja lög, sviðsetja óperur og dansa listdans. Hlutverk hans var að semja tónlist fyrir stúlkurnar. Það leysti hann vel af hendi. Konsertar hans skipta hundruðum og finnst mörgum þeir vera svo líkir að þar sé hreinlega einn og sami konsertinn.